Drammen, 18.febr. 2022

Til menighetsrådene i Drammen prosti (Drammen og Lier)

Prosten i Drammen

Biskopen i Tunsberg har bedt om en gjennomgang og revisjon av gudstjenesteforordningene i alle menigheter, jfr. brev til menighetsrådene av 25.06.21.

Gudstjenestefororordningen gjelder primært hovedgudstjenester på søn- og helligdager i soknets kirker og skal ta hensyn til stillingsressurser og arbeidstidsregler både for fellesrådsansatte og ansatte i bispedømmet.

Gudstjenesteforordningen bør også sees i sammenheng med menighetens øvrige planer.

Målet er å sikre best mulige, gjennomtenkte, oppdaterte og tjenlige gudstjenesteforordninger.

I begge fellesråd har kirkeverge og prost hatt samtaler med sokneprestene. Forslaget til gudstjenesteforordning er i all hovedsak utarbeidet på bakgrunn av dagens praksis omkring gudstjenestefrekvens.

Behandling(jfr. biskopens brev)

* Menighetsrådet legger forslag til gudstjenesteforordning fram for menighetsmøte/årsmøtet etter å ha gjort sine vurderinger/endringer.
* Menighetsrådet gir tilbakemelding til prost.
* Prost/kirkeverge behandler de innkomne uttalelsene og foretar eventuelle justeringer før oversendelse til biskopen.
* Uttalelsen fra menighetsråd/menighetsmøte legges ved forslaget som prost/kirkeverge sender biskop.

Målet er at biskop skal kunne behandle søknaden og gi godkjenning slik at ny forordning kan tre i kraft fra 1.pinsdag, 5.juni 2022.

**Vedlagt:**

Forslag til gudstjenesteforordning for egen menighet

Ta kontakt hvis dere har spørsmål.

Lykke til med samtalene omkring gudstjenestene.

Vennlig hilsen

Berit Basmo Kvidaland

Fung.prost

Tlf. 91773490

e-post: bk729@kirken.no